IL-GĦADD TAS-SNIN U S-SENA TAT-TWELID TA' KRISTU Hija drawwa mad-dinja kollha li s-snin jingħaddu mit- twelid ta' Gesu Kristu 'l hawn. Meta ngħidu: is-sena 1932, kullħadd jifhem li mit-twelid ta' Kristu sa dik is-sena għaddew 1932 sena. Iżda f'daħ il-għadd tas-snin hemm żball kbir. L-ewwel wielied li beda jgħodd is-snin mit-twelid ta' Kristu kien ir-raheb Dewnis, imlaqqam iż-Żgħir, li miet fis-sena 556. Kienu għaddew aktar minn 500 sena' mit-twelid ta' Kristu, u għalhekk u la Dewnis u l-anqas ix-xjuħ ta' żmienu ma kienu jiftakru s-sena li fiha twieled Gesu. Wara ħafna tiftix u taqlib ta kotba u taħbit wasal biex qabbel is-sena tat-twelid ta' Kristu mas-sena 753 ta' Ruma, jiġifieri, Kristu twieled 753 sena wara li nbniet Ruma, jew is-sena L-sena 754 ta' Ruma. U hawn ir-raheb ħa żball ta' xi 7 snin jew 8. Nafu li Gesu Kristu twieled fi żmien Erodi, dak is-sultan kiefer li qatel it-trabi bil-ħsieb li joqtol 'lGesu. Erodi miet fis-sena 750 ta' Ruma. Mela Kristu twieled qabel is-sena 750. Nafu wkoll li Kristu twieled fi żmien Cesri Awgustu, sultan ta' Ruma, meta kienu jingħaddu n-nies tas-saltna tiegħu kollha. Dan il-għadd tan-nies aktarx li beda fis-sena 74(i ta' Ruma U ntemm ħabta tas-sena 747 jew 748 ta' Ruma. Mela Kristu twieled bejn is-sena 747 u s-sena 748 ta' Ruma, jiġifieri 7 snin jew 8 qabel is-sena 754. Dan ifisser li mit twelid ta' Kristu sas-sena 1932 għaddew 1940 sena. Nistgħu mela ngħidu li fis-sena 1933 jagħalqu 1900 mill- mewt ta' Kristu Fuq dan nitħaddtu darb'oħra. TAGĦRIF Għall-ittra li bagħatna lill-Gvern nhar it-12 ta' Ottubru 1932 fuq il-kitba u t-tagħlim tal-Malti fl-iskejjel weġbuna li l-Ministru jrid jaf l-ismijiet ta' dawk kollha li kienu fil-Laqgħa u x'sar f'dik il-Laqgħa. Aħna weġibnieh li ma jidhrilniex li hemm għalfejn dan kollu, għax il-qawwa tat-talba tagħna hija fir- raġunijiet u mhux fl-ismijet. Darb'oħra nġibu l-ittri kif inbagħtu. Fil-gazetta ngliża The Sphere tas-26 ta' Novembru 1932 deher artiklu sabiħ fuq ix-xebħ tat-tempju neolitiku ta' Ħal Tarxien u t-tempju ta' Mosċ, miktub mill-ħabib tagħna s-Sur E. B. Vella, magħruf biż-żejjed għall-kotba tiegħu bil-Malti fuq l-istorja ta' Malta. Dan iwettaq il-fehma tagtina li l-aqwa ħbieb tal-Malti huma nies magħrufin fil-kitba ta' ilsna oħra.